b'\n_START_ARTICLE_\nZa\xc4\x8dasno hokejsko drsali\xc5\xa1\xc4\x8de Tivoli\n_START_PARAGRAPH_\nZa\xc4\x8dasno hokejsko drsali\xc5\xa1\xc4\x8de Tivoli je bilo hokejsko drsali\xc5\xa1\xc4\x8de pod Cekinovim gradom na teni\xc5\xa1kih igri\xc5\xa1\xc4\x8dih Ilirije, kjer je HK Olimpija (starej\xc5\xa1a imena SK Ilirija, HK Udarnik, HK Triglav, HK Enotnost in HK Ljubljana) igrala doma\xc4\x8de tekme od leta 1929 do izgradnje umetnega drsali\xc5\xa1\xc4\x8da in Hale Tivoli sredi \xc5\xa1estdesetih let. Ker so bila drsali\xc5\xa1\xc4\x8de le z vodo zalita teni\xc5\xa1ka igri\xc5\xa1\xc4\x8da, je bilo odvisno od dovolj hladnih temperatur, zaradi \xc4\x8desar je imel hokejski klub stalno velike te\xc5\xbeave s treningi in tudi tekmami. Zaradi tega je Olimpija za\xc4\x8dela zaostajati za tekmeci v jugoslovanski ligi, predvsem klubi KHL Mladost Zagreb, HK Partizan Beograd, S.D. Zagreb in HK Jesenice.'